钦定古今图书集成/方舆汇编/职方典/第1283卷 > 《潓阳亭作》〈并序〉前人
## 钦定古今图书集成/方舆汇编/职方典/第1283卷 > 《潓阳亭作》〈并序〉前人

初得潓泉，则为亭于泉上。因开檐霤，又得石渠，泉渠相宜，亭更加好。以亭在泉北，故命之曰《潓阳亭》。

问吾常燕息，泉上何处好？独有潓阳亭，令人可终老。
前轩临潓泉，凭儿漱清流。外物自相扰，渊渊还复休。
有时出东户，更欲檐下坐。非我意不行，石渠能留我。
峰石若鳞次，攲垂复旋回。为我引潓泉，泠泠檐下来。
天寒宜泉温，泉寒宜天暑。谁到潓泉亭，其心肯辞去。